O‘zbekistonning Koreya Respublikasidagi elchixonasi hamda Tashqi mehnat migratsiyasi agentligining mazkur davlatdagi vakolatxonasi vakillari Janubiy Koreyaning «Hyundai Heavy Industries» kemasozlik kompaniyasi mas’ul xodimlari bilan uchrashuv o‘tkazdilar, deya xabar bermoqda «Dunyo». Foto: Dunyo Mazkur uchrashuv O‘zbekiston bandlik va mehnat munosabatlari vaziri Nozim Husanov boshchiligidagi mamlakat delegatsiyasining mazkur kemasozlik kompleksi rahbariyati bilan joriy yilning 1 dekabrida Ulsan shahrida bo‘lib o‘tgan hamkorlik masalalari bo‘yicha muzokaralarining mantiqiy davomi sifatida tashkil etildi. Muloqot natijasida «Hyundai Heavy Industries» kemasozlik kompaniyasiga O‘zbekistondan malakali mutaxassislarni (payvandchi, bo‘yoqchi va elektrik) «Ye-7» vizasi asosida qisqa muddatlarda Tashqi mehnat migratsiyasi agentligi orqali ishga yollash imkoniyatlari ko‘rib chiqilishiga kelishildi.